Berlingske Tidende, 1795-09-11
London, den 28de August. J Forgaars afseilede Emigranterne fra Portsmouth til de franske Kyster, efterat forhen de fra Bremerlehe i 50 Transportskibe vare stødte til dem, hvilke tilligemed 170 andre Transportskibe afgik under Geleide af Admiral Herveys Eskadre. Denne Eskadre bestaaer af Linieskibene Queen Charlotte paa 110, Prindsen af Wallis paa 93, Prince paa 90, Colossus og Nüssel hver paa 74 Kanoner, og af Fregatterne Arethusa og Jason, hver paa 38 Kanoner, samt endnu 2 mindre Krigskibe. Greven af Artois, som har faaet 10000 Louis'dorer med sig er ombord paa Linieskibet Queen Charlotte, og har Admiral Hows's Kahytte inde. Det Hele staaer under General Doyles Commando som befinder sig paa Fregatten Jason. Paa Fregatten Arethusa ere over 30,000 Pund Sterling i rede Penge blevne indskibede. Hensigten med denne Expedition, ved hvilken 3 brittiske halve Regimenter, tilsammen 1200 Mand, befinde sig, skal som man forsikrer for det første ikke saa meget være at foretage en offensiv Operation mod det Jndre af Frankrige, som at gjøre Communicationen mellem Royalisterne og Søen fra Noermoutier af fuldkommen sikker, paa det disse kunde blive forsynede med de nødvendige Krigsfornødenheder. Blandt de indskibede franske Officerer befinde sig mange, som forhen have eiet store Godser i Bretagne, Anjou &c., og som formedelst deres militairske Jndsigter ere bestemte til bedre at organisere Royalisternes Corpser. Lykkes Landgangen GeneralDoyle, skulle alle endnu øvrige Emigranttropper paa Jersen, Guernsen, Southampton &c. og i Nødsfald flere brittiske Regimenter blive indskibede til de franske Kyster, for i Forbindelse med Charrette at agere paa det eftertrykkeligste. - Fra benævnte Royalistgeneral ere i disse Dagt indløbne Depecher til vor Regiering med Hr. de Grand Clotz. Samme forlod den den 12te hujus Charrettes Hovedqvarteer, som da var i Bel levne. Efter hans forsikring stode 60,000 Mand under sammes Commando, af hvilke 10000 paa nærværende Tid var re beskjæftigede med Høsten, men færdige til paa første Opfordring at gribe til Vaaben. Charrette har i Besynderlighed ansøgt vor Regiering om at sende Ammunition og duelige Officerer, paa hvilke han har Mangel. Han har skrevet til de republicanske Generaler: at dersom de vedblive at nedskyde de Emigranter, som de gjorde til Fanger, skulde han og lade opofte Mand for Mand de Republikanere, som han havde i sit Fangenskab - De sidste Efterretninger af 19de hujus fra Sir John Warren melde: at Republikanerne have sat sig imod en Landing af nogen Ammunition fra den brittiske Eskadre, som var bestemt for Charrettes Armie; men at 1500 Mand af denne Arme have drevet Republikanerne tilbage, og bækket Landingen. Royalisterne mistede derved 200 Mand. Sir Warrens Eskadre befinder sig endnu bestandig i Bayen af Quberon, og Lord Bridports Flaade ved Belleisle. - De nyeste Efterretninger fra Vestindien, som i Gaar indløb, ere i det Hele gunstige. Til Martinique var en Convoy fra London ankommen under Krigskibet Samsons Geleide. - Lord Moira skal nu, som det heder, paatage sig Commandoen over de talrige Tropper, som i tilkommende Maaned skal afgaae til Vestindien, hvor Krigen paa det eftertrykkeligste skal blive fortsat Til disse Troppers Over skibning ere 15 store ostindiske Skibe blevne fragtede. - Ogsaa Emigranttropperne, som befinde sig paa det faste Land, og den største Deel af det der værende brittiske Cavallerie skulle blive indskibede til de franske Kyster. Til sammes Transportering ere allerede 50 store Skibe blevne indrettede. - Regieringen har besluttet at lade 16 nye Cavallerieregimenter oprette. - E. Sk. Flaaden med Emigranttropperne under Greven af Artois og General Deyle befandt sig endnu i Gaar ved St. Helens, hvor den formedelst Mødvind blev opholdt fra at afseile.